CELEX: 62016TN0017
Language: hu
Date: 2016-07-19 00:00:00
Title: T-17/16. sz. ügy: 2016. július 19-én benyújtott kereset – MS kontra Bizottság

5.9.2016   
            
            
               HU
            
            
               Az Európai Unió Hivatalos Lapja
            
            
               C 326/29
            
         2016. július 19-én benyújtott kereset – MS kontra Bizottság
   (T-17/16. sz. ügy)
   (2016/C 326/51)
   Az eljárás nyelve: francia
   
      Felek
   
   
      Felperes: MS (Castries, Franciaország) (képviselők: L. Levi és M. Vandenbussche ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa a jelen keresetet elfogadhatónak és megalapozottnak;
            
         következésképpen:
   
               —
            
            
               az EU működéséről szóló szerződés 268. cikke és 340. cikkének második bekezdése alapján állapítsa meg az Európai Bizottság szerződésen kívüli felelősségét;
            
         
               —
            
            
               rendelje el a Bizottság által bizalmasnak nyilvánított és a kizárási határozat szükséges alátámasztását képező dokumentumok benyújtását;
            
         
               —
            
            
               rendelje el a Bizottság vétkes magatartása miatt elszenvedett, méltányosan 20 000 euróra értékelt nem vagyoni kár megtérítését;
            
         
               —
            
            
               kötelezze a Bizottságot a felpereshez intézett bocsánatkérő levél közzétételére és a felperes Team Europe-ba való visszavételére;
            
         
               —
            
            
               az alperest kötelezze valamennyi költség viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, Bizottság által elkövetett jogsértésekre alapított jogalap, amely jogsértéseket a magánszemélyek számára jogokat keletkeztető jogi szabály több alkalommal történő, a Bizottság szerződésen kívüli felelősségét megalapozó megsértése képezi. A felperes elsősorban úgy véli, hogy a Bizottság – az Európai Unió Alapjogi Chartája 41. cikkének, a megfelelő ügyintézés és a védelemhez való jog tiszteletben tartása általános elvének, valamint a helyes hivatali magatartás európai kódexe 16. cikkének megsértésével – nem tájékoztatta őt szabályszerűen a vele szemben előterjesztett állításokról és információkról, valamint hogy a Bizottság nem biztosított számára lehetőséget, hogy az ezekkel kapcsolatos észrevételeit megfelelően megfogalmazhassa a kizárási határozat elfogadása előtt. Másodsorban, a Bizottság – a Charta 41. cikkében szereplő gondossá elvének, valamint a kódex 8., 9. és 11. cikkének megsértésével – nem vizsgálta meg gondosan és pártatlanul a jelen ügy valamennyi releváns körülményét mielőtt döntött volna a felperesnek a Team Europe hálózatból való kizárásáról. A Bizottság ezzel a felperes ártatlanságának vélelmét is megsértette, amelyet a Charta 48. cikke mond ki. A felperes harmadsorban előadja, hogy a Bizottság – a Charta 41. cikke (2) bekezdésének és a kódex 18. cikkének megsértésével – nem indokolta szabályszerűen határozatát, mivel abban homályos, egyebekben pedig pontatlan állításokat tesz. Végezetül, a Bizottság által elfogadott határozat, tekintettel az ügy körülményeire, nyilvánvalóan megalapozatlan és aránytalan.
            
         
               2.
            
            
               A második, arra a valós és tényleges kárra alapított jogalap, amelyet a felperes a Bizottsággal szemben felrótt, a felperes erkölcsi és szakmai feddhetetlenségét megkérdőjelező magatartás miatt elszenvedett.